31992D0429
L 237/15
JURNALUL OFÍCIAL AL UNIUNII EUROPENE
DECIZIA COMISIEI
din 24 iunie 1992
de modificare a Deciziei 83/471/CEE privind Comitetul de inspecție comunitară pentru aplicarea grilei de clasificare a carcaselor de bovine adulte
(92/429/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1208/81 al Consiliului din 28 aprilie 1981 de stabilire a grilei comunitare de clasificare a carcaselor de bovine adulte (1), astfel cum a fost modificat prin Regulamentul (CEE) nr. 1026/91 (2), în special al patrulea paragraf de la articolul 5,
întrucât, în cursul unei perioade de doi ani, în componența Comitetului de inspecție trebuie să fie reprezentat fiecare stat membru în cadrul tuturor vizitelor efectuate pe teritoriul statelor membre; întrucât în acest scop este necesar să fie mărit numărul de membri participanți în cadrul Comitetului; întrucât Decizia 83/471/CEE a Comisiei din 7 septembrie 1983 privind Comitetul de inspecție comunitară pentru aplicarea grilei de clasificare a carcaselor de bovine adulte (3), astfel cum a fost modificată ultima dată prin Decizia 86/131/CEE (4), ar trebui modificată în consecință;
întrucât măsurile prevăzute de prezenta decizie sunt conforme cu avizul Comitetului de gestionare a cărnii de vită și mânzat,
ADOPTĂ PREZENTA DECIZIE:
Articolul 1
Articolul 2 alineatul (2) din Decizia 83/471/CEE se înlocuiește cu următorul text:
„(2) Verificările la fața locului se efectuează într-un stat membru de către o delegație a Comitetului formată din maximum 10 membri, după cum urmează:
-
trei experți ai Comisiei, dintre care unul are calitatea de președinte al Comitetului;
-
un expert din statul membru respectiv;
-
un expert din statul membru în care Comitetul a efectuat ultima verificare la fața locului;
-
un expert din statul membru în care Comitetul va efectua o verificare în viitorul apropiat;
-
patru experți din alte state membre.”
Articolul 2
Prezenta decizie se adresează statelor membre.
Adoptată la Bruxelles, 24 iunie 1992.